 Munaafiqiintu ma mutaan in loo dambi-dhaaf warsado, wuxuuna Eebbe Nabiga naxariis iyo nabadgalyo Eebbe korkiisa ha yeelee ka reebay inuu u dambi-dhaaf warsado, illeen waxay ka gaaloobeen Eebbe iyo Rasuulkiisa, waxayna noqdeen faasiqiin aan hanuunayn, kuna farxay inay ka hadheen Jahaadka Nabigu u baxay, reebtayna xoolahoodii iyo naftoodii, isuna dardaarmay inayna kulaylka ku bixin, waxaase ka dambaysa Naartii Jahannamo hadday wax kasi, ee addunka wax yar ha qosleen, Aakhiray wax badan ooyiye, waxaana laga abaal-marin waxay kasbanayeen, hadday koox kamid ah doonaan inay idin la baxaan diida inay idin la baxaan ama dagaal idin la galaan illeen waa kuwii markii horaba iska fadhiistaye oo nacay Jahaadkee munaafiqiinna waa colka Muslimiinta. 